વાવરિંકા, મુગુરુઝા બાદ બે વખતનો ભૂતપૂર્વ ચેમ્પિયન જોકોવિચ વિમ્બલડન ગ્રાન્ડસ્લેમની મેન્સ સિંગલ્સની એક મેચમાં અપસેટનો શિકાર બન્યો છે. જોકોવિચ અમેરિકાના ક્વેરી સામે 6-7, 1-6, 6-3, 6-7ના ચાર સેટના સંઘર્ષપૂર્ણ મેચ બાદ ટૂર્નામેન્ટમાંથી બહાર થઇ ગયો છે. વિમ્બલડનમાં સતત ત્રણ દિવસથી અપસેટ થઇ રહ્યાં છે. ક્વેરી અને જોકોવિચના મેચ વરસાદના કારણે સ્થગિત કરવામાં આવી હતી. મેચ સ્થગિત કરવામાં આવી ત્યારે જોકોવિચ બે સેટ હારી ગયો હતો. જોકોવિચનો 2009 પછી કોઇપણ ગ્રાન્ડસ્લેમની ક્વાર્ટર ફાઇનલમાં પ્રથમ પરાજય છે. જોકોવિચ 2009ની ફ્રેન્ચ ઓપનના ત્રીજા રાઉન્ડમાં હાર્યો હતો.